Diari Oficial de la Generalitat Valenciana


Sumari del DOGV 2504, del 10-05-1995 (1995/834627)

ORDRE de 25 d'abril de 1995, de la Conselleria de Cultura, per la qual es fixen les condicions d'obertura i funcionament dels serveis d'informació juvenil de la Comunitat Valenciana.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/25/(3)/dof/vci/html**

### Dades del document

Número de DOGV
:   2504

Data del DOGV
:   10-05-1995

Secció del DOGV
:   DISPOSICIONS GENERALS

Número del document
:   1995/834627


Data del document
:   25-04-1995

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 25 d'abril de 1995, de la Conselleria de Cultura, per la qual es fixen les condicions d'obertura i funcionament dels serveis d'informació juvenil de la Comunitat Valenciana.   
El Decret 24/1995, de 6 de febrer, del Consell de la Generalitat Valenciana, que regula la Xarxa Valenciana d'Informació Juvenil i defineix els diferents tipus de serveis que la integren, en la seua disposició final primera, faculta la consellera de Cultura per a dictar les normes necessàries per al seu desplegament i aplicació.  
En conseqüència, i pel que fa a la regulació de les condicions d'obertura i funcionament d'aquests serveis, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
Els serveis d'Informació Juvenil de la Comunitat Valenciana hauran de complir les condicions i els requisits mínims que es contemplen en aquesta ordre, sense perjudici del que establesca qualsevol norma legal d'àmbit superior.  
Segon  
Les entitats o els organismes interessats en la integració d'un Servei d'Informació en la Xarxa Valenciana d'Informació Juvenil, hauran de presentar-ne una sol·licitud al director general de l'Institut Valencià de la Joventut. Caldrà adjuntar a la sol·licitud els documents següents:  
1. Acreditació de la capacitat del sol·licitant:  
a) Si es tracta d'un sol·licitant individual:  
- Fotocòpia del DNI.  
b) Si es tracta d'una persona jurídica privada:  
- Poder validat i fotocòpia del DNI de la persona que el represente.  
- Certificat de l'acord de l'òrgan competent.  
-Certificat que acredite la seua inscripció en el registre corresponent.  
- Escriptura de constitució o modificació degudament inscrita, si escau, al Registre Mercantil.  
c) Si es tracta d'un ens o una corporació pública:  
- Fotocòpia dels estatuts, si escau.  
- Certificat de l'acord plenari de l'òrgan competent.  
En el cas de presentar-se més d'una sol·licitud per una mateixa persona i entitat, sols s'exigirà una vegada l'acreditació de la persona sol·licitant.  
2. Projecte que continga, com a mínim, els següents punts:  
a) Per als centres d'informació juvenil:  
- Justificació de la necessitat i/o conveniència de l'existència en el seu àmbit d'actuació i la descripció de les funcions que realitze o realitzarà el servei esmentat.  
- Descripció i plànol del local, assenyalant, si escau, amb quins altres serveis comparteix l'edifici de forma diferenciada; condicions d'accessibilitat per a minusvàlids i mesures de protecció contra incendis d'acord amb la normativa vigent.  
- Descripció dels mitjans tècnics i els recursos informatius de què dispose. Com a mínim comptaran amb telèfon directe, fax, ordinador compatible amb el sistema informàtic de l'Institut Valencià de la Joventut i infrastructura per a comunicacions telemàtiques.  
- Plantilla prevista i perfil professional exigit. Inclourà almenys una persona amb vinculació contractual de 37,5 hores, titulació mínima de BUP, FP 2n grau o equivalent, i formació o provada experiència en animació juvenil.  
- Pressupost anual i previsió de finançament.  
- Horari d'atenció al públic que no serà, en cap cas, inferior a 20 hores setmanals.  
Els centres d'informació juvenil que compten amb serveis d'assessorament especialitzats hauran de garantir la competència professional dels responsables d'atendre'ls, i determinar uns horaris d'atenció al públic suficients per a cobrir les demandes que s'hi generen.  
b) Per als centres associats d'informació juvenil:  
- Justificació de la necessitat i/o conveniència de l'existència en el seu àmbit d'actuació i descripció de les funcions que realitze o realitzarà el servei esmentat.  
- Descripció i plànol del local, assenyalant, si escau, amb quins altres serveis comparteix l'edifici de forma diferenciada; condicions d'accessibilitat per a minusvàlids i mesures de protecció contra incendis d'acord amb la normativa vigent.  
- Descripció dels mitjans tècnics i els recursos informatius de què dispose.  
- Plantilla prevista i perfil professional exigit. La persona o persones que atenguen el centre hauran de tenir una titulació mínima de BUP, FP 2n grau o equivalent i formació o provada experiència en animació juvenil.  
- Pressupost anual i previsió de finançament.  
- Horari d'atenció al públic, que no serà, en cap cas, inferior a 20 hores setmanals.  
Els centres d'informació juvenil que compten amb serveis d'assessorament especialitzats hauran de garantir la competència professional dels responsables d'atendre'ls, i determinar uns horaris d'atenció al públic suficients per a cobrir les demandes que s'hi generen.  
c) Per a les assessories o serveis especialitzats:  
- Justificació de la necessitat i/o conveniència de l'existència del servei en el seu àmbit d'actuació i descripció de les funcions que realitze o realizarà aquest servei.  
- Descripció i plànol del local, assenyalant, si escau, amb quins altres serveis comparteix l'edifici de forma diferenciada; condicions d'accessibilitat per a minusvàlids i mesures de protecció contra incendis d'acord amb la normativa vigent.  
- Descripció dels mitjans tècnics i recursos informatius de què dispose.  
- Plantilla prevista i perfil professional exigit.  
- Pressupost anual i previsió de finançament.  
- Horari d'atenció al públic.  
d) Per als punts d'informació juvenil:  
- Justificació de la seua creació.  
- Ubicació.  
- Persona o persones reponsables de la seua atenció i telèfon de contacte.  
- Horari d'atenció al públic de, com a mínim, 3 hores setmanals.  
3. L'Institut Valencià de la Joventut, podrà demanar al sol·licitant qualsevol altra informació complementària a la presentada, sense perjudici de les obligacions que puguen requerir-li altres instàncies administratives.  
Tercer  
Una vegada rebuda la sol·licitud de reconeixement en la forma correcta, l'Institut Valencià de la Joventut atorgarà, o denegarà motivadament, l'autorització provisional de funcionament corresponent.  
Quart  
Concedida l'autorització provisional, l'Institut Valencià de la Joventut comprovarà, en el termini de tres mesos comptadors a partir de l'inici de les activitats per part del servei corresponent, el compliment dels requisits i condicions establerts, i en concedirà, o denegarà motivadament, el reconeixement definitiu.   
Cinquè  
Els serveis d'informació juvenil als quals s'haja concedit el reconeixement definitiu, seran inscrits al cens de serveis d'informació juvenil de la Comunitat Valenciana.  
Sisè  
Els serveis integrants de la Xarxa Valenciana d'Informació Juvenil adquireixen el compromís de:  
a) Trametre a l'Institut Valencià de la Joventut les publicacions que editen i la informació que es genere dins del seu àmbit d'actuació.  
b) Participar en les activitats formatives i de coordinació i en les campanyes informatives impulsades o recolzades per l'Institut Valencià de la Joventut.  
c) Portar un seguiment de les consultes individuals i de les campanyes informatives que s'hi realitzen.  
d) Presentar anualment a l'Institut Valencià de la Joventut una memòria i un programa d'activitats.  
e) Notificar a l'Institut Valencià de la Joventut, en el termini d'un mes, qualsevol variació o modificació que afecte les normes de funcionament establertes en aquesta ordre.  
f) Indicar en lloc visible els horaris d'atenció al públic i els serveis especialitzats que s'hi presten.  
Setè  
L'Institut Valencià de la Joventut ofereix als serveis d'informació juvenil de la Comunitat Valenciana inclosos al cens corresponent, les següents prestacions:  
a) Assessorament i assistència tècnica, tant en el procés de creació com al llarg del funcionament del servei.  
b) Informació d'interès per als joves i suports específics per al desenvolupament de campanyes informatives.  
c) Formació adreçada al perfeccionament i el reciclatge professional de les persones encarregades dels serveis d'informació juvenil.  
d) Publicitat dels serveis que presten i difusió de les activitats i les campanyes informatives que realitzen els serveis d'informació juvenil.  
Vuitè  
L'incompliment del que estableix aquesta ordre donarà lloc a la privació del reconeixement oficial com a Servei d'Informació Juvenil, desprès de l'advertiment i l'audiència de les persones interessades.  
DISPOSICIó TRANSIT`òRIA  
Els titulars dels serveis d'informació juvenil existents a la Comunitat Valenciana a l'entrada en vigor d'aquesta ordre, hauran d'adaptar aquests serveis a les determinacions que conté aquesta, i tindran un termini màxim de sis mesos per a sol·licitar-ne el reconeixement oficial.  
DISPOSICIONS FINALS  
1. Es faculta el director general de l'Institut Valencià de la Joventut per a dictar les normes que calguen per a l'aplicació i desenvolupament d'aquesta ordre.  
2. Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
3. De conformitat amb el que disposa l'article 89.3 de la Llei 30/1992, aquesta ordre posa fi a la via administrativa, i, segons disposa l'article 109.c) de la mateixa llei, contra aquesta es podrà interposar recurs contenciós administratiu, que requerirà la comunicació prèvia a l'òrgan que va dictar l'acte impugnat, segons el que disposa l'article 110.3 de la llei esmentada. El recurs contenciós administratiu s'interposarà davant el Tribunal Superior de Justícia de la Comunitat Valenciana dins el termini de dos mesos comptadors a partir de la publicació de l'ordre en el Diari Oficial de la Generalitat Valenciana, segons que disposa l'article 58.3 de la Llei de la Jurisdicció Contenciosa Administrativa.  
València, 25 d'abril de 1995  
La consellera de Cultura,  
PILAR PEDRAZA MARTíNEZ


Còpia Permalink ELI